CELEX: 32015D1423
Language: hr
Date: 2015-08-21 00:00:00
Title: Provedbena odluka Komisije (EU) 2015/1423 оd 21. kolovoza 2015. o određenim privremenim zaštitnim mjerama protiv bolesti kvrgave kože u Grčkoj (priopćeno pod brojem dokumenta C(2015) 6010) (Tekst značajan za EGP)

25.8.2015   
            
            
               HR
            
            
               Službeni list Europske unije
            
            
               L 222/7
            
         PROVEDBENA ODLUKA KOMISIJE (EU) 2015/1423
   оd 21. kolovoza 2015.
   o određenim privremenim zaštitnim mjerama protiv bolesti kvrgave kože u Grčkoj
   
      
         (priopćeno pod brojem dokumenta C(2015) 6010)
      
   
   (Vjerodostojan je samo tekst na grčkom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 3.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 3.,
   budući da:
   
               (1)
            
            
               Bolest kvrgave kože virusna je bolest goveda koja se prvenstveno prenosi vektorima, a karakteriziraju je veliki gubici i potencijal znatnog širenja, osobito putem živih životinja i proizvoda dobivenih od zaraženih životinja.
            
         
               (2)
            
            
               Direktivom Vijeća 92/119/EEZ (3) utvrđuju se opće mjere za kontrolu određenih bolesti životinja, uključujući bolest kvrgave kože. To uključuje mjere koje treba poduzeti u slučaju sumnje na bolest kvrgave kože i potvrde njezine prisutnosti.
            
         
               (3)
            
            
               Grčke su vlasti 20. kolovoza 2015. obavijestile Komisiju o dvama slučajevima izbijanja bolesti kvrgave kože na gospodarstvima koja drže goveda s ukupno oko 200 goveda u području Feres u regionalnoj jedinici Evros u Grčkoj.
            
         
               (4)
            
            
               Grčka je poduzela odgovarajuće mjere u okviru Direktive 92/119/EEZ i utvrdila područja zaštite i nadzora oko mjesta izbijanja bolesti u skladu s člankom 10. te Direktive.
            
         
               (5)
            
            
               Postoji rizik da se virus bolesti kvrgave kože proširi na druga područja Grčke i druge države članice, osobito trgovinom živim govedima i njihovim sjemenom, kretanjem određenih divljih preživača i stavljanjem na tržište određenih proizvoda dobivenih od goveda.
            
         
               (6)
            
            
               Kako bi se spriječilo širenje bolesti na druge dijelove Grčke, druge države članice i treće zemlje primjereno je zabraniti kretanje te isporuku goveda i njihova sjemena te stavljanje na tržište određenih proizvoda životinjskog podrijetla iz regionalne jedinice Evros.
            
         
               (7)
            
            
               Do sastanka Stalnog odbora za bilje, životinje, hranu i hranu za životinje i u suradnji s dotičnom državom članicom Komisija bi trebala poduzeti privremene zaštitne mjere u pogledu bolesti kvrgave kože u Grčkoj.
            
         
               (8)
            
            
               Stanje će se preispitati na sljedećem sastanku Stalnog odbora za bilje, životinje, hranu i hranu za životinje, a mjere prema potrebi prilagoditi,
            
         DONIJELA JE OVU ODLUKU:
   Članak 1.
   1.   Grčka zabranjuje isporuku sljedećih proizvoda iz regionalne jedinice Evros u druge dijelove Grčke, druge države članice i treće zemlje:
   
               (a)
            
            
               živa goveda i divlji preživači;
            
         
               (b)
            
            
               sjeme goveda.
            
         2.   Grčka zabranjuju stavljanje na tržište izvan regionalne jedinice Evros sljedećih proizvoda:
   
               (a)
            
            
               svježe meso dobiveno od goveda i mesni pripravci te mesni proizvodi proizvedeni od takvog svježeg mesa;
            
         
               (b)
            
            
               mlijeko i mliječni proizvodi od goveda;
            
         
               (c)
            
            
               neprerađeni životinjski nusproizvodi od goveda, osim ako su namijenjeni odlaganju pod službenim nadzorom nadležnog tijela u odobrenom pogonu na državnom području Grčke.
            
         Članak 2.
   Ova se Odluka primjenjuje do 30. rujna 2015.
   Članak 3.
   Ova je Odluka upućena Helenskoj Republici.
   
      Sastavljeno u Bruxellesu 21. kolovoza 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 92/119/EEZ od 17. prosinca 1992. o uvođenju općih mjera Zajednice za kontrolu određenih bolesti životinja i posebnih mjera koje se odnose na vezikularnu bolest svinja (SL L 62, 15.3.1993., str. 69.).